**Paldies par piedalīšanos šī gada lielākajā kopā lasīšanas pasākumā - Ziemeļvalstu Bibliotēku nedēļā!**

Māksliniece: Sāra Lundberga

**Rekordliels skaits bibliotēku Ziemeļvalstīs un Baltijas valstīs 2015. gadā piedalījās Ziemeļvalstu Bibliotēku nedēļā**

Šogad vairāk nekā 2200 skolas, bibliotēkas un citas kultūras iestādes piedalījās Ziemeļvalstu Bibliotēku nedēļā un vienlaicīgi lasīja vienu un to pašu grāmatu fragmentus. Tik daudzu bibliotēku piedalīšanās projektā katru gadu apliecina, ka interese par Ziemeļvalstu kultūru un literatūru ir nemainīgi augsta un ka tradicionālā priekšā lasīšanas kultūra joprojām ir populāra. Katru gadu paliek nemainīgi arī divi īpašie simboli – iedegtā svece un grāmatu priekšā lasīšana gada pašā tumšākajā laikā.

**Draudzības fotogrāfijas**

Līdzīgi kā iepriekšējā gadā, arī šogad bibliotēkām bija iespēja piedalīties foto konkursā, iesūtot attēlus *Instagram* un *Facebook*. Kopā tika saņemtas vairāk nekā 200 fotogrāfijas. Šeit radošajai izpausmei nebija nekādu robežu! Mājas lapā [www.bibliotek.org](http://www.bibliotek.org) un *Facebook* lapā, kā arī *Instagram* ar atsauci #nordbib15 jūs atradīsiet visas iesūtītās fotogrāfijas. Mājas lapā esam publicējuši arī konkursā uzvarējušās fotogrāfijas.

**Ziemeļvalstu rakstnieku vizītes Baltijas valstīs**

Nākošajā gadā turpināsim popularizēt Ziemeļvalstu kultūras dažādas izpausmes Baltijas valstīs. Mēs priecājamies, ka, pateicoties jaunajai Ziemeļvalstu rakstnieku braucienu atbalsta programmai 2015. – 2017. gadam, Ziemeļvalstu rakstnieki varēs apmeklēt skolas un bibliotēkas Baltijas valstīs.

**Ziemeļvalstu Bibliotēku nedēļa 2016. gadā notiks tajā pašā laikā – novembra otrajā nedēļā, bet atkal būs jauna tēma un grāmatas**

Arī 2016. gadā aicinām jūs piedalīties Ziemeļvalstu Bibliotēku nedēļā! Kāda būs tēma un kuras grāmatas mēs lasīsim? To uzzināsiet nākošā gadā sakumā; informāciju publicēsim savā mājas un *Facebook* lapās.

**Novēlam visiem daudz prieka, piedaloties Ziemeļvalstu Bibliotēku nedēļā 2016. gadā un ceram, ka tēma un izvēlētie teksti lasījumiem sagādās daudzus patīkamus brīžus!**

Ziemeļvalstu Bibliotēku nedēļu organizē biedrība Norden; atbalstu sniedz Ziemeļu Ministru padome.

Adminsitrācija:
Anne Malmström, projekta vadītāja
Föreningarna Nordens Förbund
E-post: projektleder@bibliotek.org

Tel: +45 53 69 30 66